钦定古今图书集成/理学汇编/学行典/第255卷 > 黄学宪
## 钦定古今图书集成/理学汇编/学行典/第255卷 > 黄学宪

按《零陵县志》：“黄学宪，字肃伯，明经甲之长子也。性仁
厚，最孝友，居乡无疾，言无厉色，恬淡寡欲，不事生产。
有四子，凤鸣、凤翘、凤呈、凤贤，刘进贤其婿也。刘成丁
丑进士，官御史，尝谓婿曰：‘吾闻谏官与宰相等，宰相
尊行其道，谏官卑行其言。今婿居言官，凡朝廷之邪
正，草野之利弊，婿当慷慨直言，为国家造福，即为儿
孙造福也’。”学士大夫闻之，咸叹服焉。公之孙十一人，
半为名诸生，食饩于庠；曾孙游庠，食饩不能悉载。